Baiona presenta ' Novembro Lila', un programa deseñado para dar visibilidade á secuela da violencia machista ·
Inicio Val Miñor Baiona Baiona presenta ' Novembro Lila', un programa deseñado para dar visibilidade á...
Baiona presenta ‘ Novembro Lila’, un programa deseñado para dar visibilidade á secuela da violencia machista
O pasado sábado día 2 tivo lugar a presentación do Novembro Lila, unha programación deseñada pola Concellería de Igualdade cuxo obxectivo é visibilizar a lacra da violencia machista.
A biblioteca municipal de Baiona fixo de auditorio improvisado para acoller a decenas de persoas que se achegaron a coñecer o contido da programación e a desfrutar das obras que dúas grandes artistas compartiron co público. A primeira foi Miriam Ferradáns, que fixo lectura dunha escolma de poemas que titulou “Mulleres no vento”, nos que a ollada céntrase no silencio imposto das mulleres da Galiza rural de hai uns anos e na violencia instaurada tamén nas súas olladas.
O público quedou engaiolado coa delicadeza da súa voz que contrasta coa forza e contundencia das palabras que compoñen versos duros, relatores dunha realidade doente: a violencia, os abusos no eido familiar, o silencio, a dor…
Artigo anteriorSeis concellos galegos achéganse ás políticas de sustentabilidade dos municipios portugueses
Seguinte artigoA natureza xunto a un camiño cheo de experiencias, eixos de promoción turística para o vindeiro ano na provincia de Pontevedra